ROMÂNIA

JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. 1949 din 18.10.2021

 Iniţiator,

PRIMAR

 Soós Zoltán

**Referat de aprobare**

privind aprobarea asocierii dintre Municipiul Târgu Mureș și Federația Română de TEQBALL

Prin adresele înregistrate cu nr. 69109/29.09.2021 și nr. 72922/13.10.2021, Federația Română de TEQBALL propune încheierea unui parteneriat cu Municipiul Târgu Mureș în vederea dezvoltării acestui sport atât pe plan local cât și național.

Parteneriatul ar consta în darea în folosință gratuită a terenului cu nr. cadastral 129039-C32 în incinta Complexului de Agrement și Sport ”Mureșul” (teren cu suprafața de 459 mp, situat în prelungirea terenurilor de tenis acoperite cu zgură) pe care Federația Română de TEQBALL (FRTEQ) se angajează să îl amenajeze prin acoperirea cu suprafață asfaltică, refacerea gardului perimetral, și instalarea unui sistem de iluminat, alimentat cu panouri fotovoltaice. De asemenea, FRTEQ va dota terenul cu o masă Teqball One (personalizată cu logo-ul Municipiului și al Consiliului Local Târgu Mureș), va organiza competiții naționale și internaționale, va promova în mass-media națională și internațională primul teren sportiv din România dedicat exclusiv TEQBALL-ului.

Pe lângă punerea la dispoziție a terenului, ca aport la asociere Municipiul Târgu Mureș va achiziționa 2 mese Teqball One, va sprijini instituțional organizarea de competiții , cursuri de pregătire pentru antrenori, arbitri și jucători și va promova parteneriatul pe canalele mass-media și social media.

Deoarece acest teren nu este utilizat de mai mult timp, nefiind amenajat, prin acest parteneriat se va da o utilitate acestui teren, în afara programului desfășurat de către FRTEQ, baza sportivă va putea fi închiriată, contra cost, doritorilor pentru practicarea acestui sport.

Având în vedere cele de mai sus propunem asocierea Municipiului Târgu Mureș cu Federația Română de TEQBALL prin încheierea unu contract de asociere, în baza art.129, alin. (9), lit. ”a” din OUG nr. 57/2019 privind Codul administrativ.

Supunem spre aprobare Consiliului Local al Municipiului Târgu Mureș Proiectul de hotărâre privind aprobarea asocierii dintre Municipiul Târgu Mureș și Federația Română de TEQBALL.

 Director

Mátyási Miklós-Levente



**ROMÂNIA**  PROIECT

**JUDEȚUL MUREȘ**

**CONSILIUL LOCAL MUNICIPAL TÂRGU MUREȘ**

PRIMAR

 SOÓS ZOLTÁN

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2021

privind aprobarea asocierii dintre Municipiul Târgu Mureș și Federația Română de TEQBALL

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 1949/18.10.2021, inițiat de Primarul Municipiului Târgu Mureș, prin Administraţia Complexului de Agrement şi Sport „Mureşul” privind aprobarea asocierii dintre Municipiul Târgu Mureș și Federația Română de TEQBALL;
2. Raportul Direcției juridice;
3. Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 7 alin. (1) și alin (2) din Legea nr. 52/2003 privind transparenţa decizională în administraţia publică, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (6) lit. ”a”, alin. (7) lit. ”f”, alin. (9) lit. ”a”, art. 136 alin. (10), art. 139 alin. (1), art. 196 alin. (1) lit. ”a”, art. 243. alin (1), lit. ”a” și ale art. 349 și următoarele din OUG nr. 57/2019 privind Codul administrativ, cu modificările și completările ulterioare

**H O T Ă R Ă Ș T E :**

**Art. 1.** Se aprobă asocierea dintre Municipiul Târgu Mureș și Federația Română de TEQBALL, în vedere amenajării unui teren pentru practicarea TEQBALL-ului.

**Art. 2.** Se aprobă încheierea Contractului de Asociere dintre Municipiul Târgu Mureș și Federația Română de TEQBALL conform modelului prezentat în anexă, care face parte integrantă din prezenta hotărâre.

**Art. 3.**  Se aprobă darea în folosință gratuită către Federația Română de TEQBALL, pe o perioadă de \_\_\_\_\_\_\_\_\_\_\_\_, a terenului situat în incinta Complexului de Agrement și Sport ”Mureșul”, cu nr. cadastral 129039-C32, cu suprafața de 459 mp, pentru amenajarea unei baze sportive dedicate exclusiv TEQBALL-ului.

**Art. 4.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Administrația Complexului de Agrement și Sport «Mureşul».

**Art. 5**. În conformitate cu prevederile art.252 alin 1 lit.c, ale art. 255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Administrației Complexului de Agrement și Sport «Mureşul»
* Federației Române de TEQBALL.

**Viză de legalitate,**

**Secretar General al Municipiului Târgu Mureș**